Dwelmhuis oorkant skool uitgeskud | Die Vryburger
Dwelms en chemikalieë van sowat R20 miljoen is tydens 'n klopjag by 'n huis oorkant 'n laerskool in Alberton gekry.
Die polisie en die Valke se eenheid teen georganiseerde misdaad het op die huis oorkant die Glenview Primary School in Brackenhurst toegeslaan.
'n Laboratorium is in die huis ingerig waar die dwelms vervaardig is, en daar is onder meer op metamfetamien beslag gelê.
Metamfetamien word beskou as een van die mees verwoestende dwelmmiddels wat in omloop is.
Van die bure het die doen en late by die huis, wat drie jaar gelede deur die huidige inwoners betrek is, as baie vreemd beskou.
Twee Nigeriërs is in hegtenis geneem en sal na verwagting in die Palm Ridge-landdroshof verskyn.
3 thoughts on "Dwelmhuis oorkant skool uitgeskud"
Marietjie May 12, 2016 at 10:33 am
Jare nadat Algoti gearresteer was in Alberton vir dwelms van miljoene rande, nadat ek die sindikaat van Wikus Steenberg, stigter van Alberton Lewens Sentrum ontmasker het, het die
euwel nog nooit gestop nie. Dit is die dorp waar Wikus Steenberg soos n god regeer het, onder
die dekmantel van die kerk, en huise gebou het vir miljoene rande.
Afrikanus May 12, 2016 at 4:10 pm
Ek moes paar jaar gelede in Brackendowns vir 'n kontrak bly. Dit was vir jou 'n misdaadnes, hoor. My huurhuis was eers 'n "chop-shop", het my verhuurder my vertel. Oor die die naweek hoor jy net skote afgaan. Die plaaslik Spar was geroof. ATM's opgeblaas. Mense in hulle huise gekaper. Bomdreigemente by my kind se skool. 'n Buurman vertel my een oggend vlieg die skote by sy kind se skool.
Een Vrydagaand middernag word by my ingebreek, ek word wakker, leopard kruip op my maag in die huis rond en sit 'n tafellampie aan en af om verwarring te saai. Die mense waai, ek hol uit, sping oor die muur van my buurman regs (hulle was eers daarso, het sy wasgoed van die draad gesteel), kruip agter 'n bos weg en bel my polisiereserwe maat vir hulp. Soos ek uithardloop, klap die skote. Dit was by my rhodesiese buurman links. Hulle het hom en sy ma deur die glasskuifdeur geskiet. Hom in sy knie, en sy ma met 'n haelgeweer deur die maag. Soos ek bel, kom die polisie se reaksiemag aangejaag en die straat is vol van die bure. Altwee het dit gemaak, en hulle kinders was getraumatiseer. Die wetters het deur die oop veld na Glenvista se kant toe ontsnap. Dit is in elk geval so pikdonker jy sal niemand kry nie. Die helikopter het eers dertig minute later opgedaag, blykbaar moes die engin eers opwarm.
Glenvista is vir jou 'n misdaadnes. Jy kan netsowel Irak toe trek, daarso kry jy tenminste 'n gevaartoelae.
Die volgende dag vind ek 'n gebrande CD buite my kombuissink se afwaterpyp. Ek hoor die mense brand CD's, met die idee dat die giftige rook jou sal bedwelm. Weet nie of dit 'n mite is nie.